ai4bharat/Pralekha huggingface dataset:
मत्स्यपालन, पशुपालन और डेयरी मंत्रालय
श्री परषोत्तम रूपाला ने न्यूजीलैंड के व्यापार व निर्यात और कृषि मंत्री से मुलाकात की
मत्स्यपालन, पशुपालन और डेयरी मंत्री श्री परषोत्तम रूपाला ने आज न्यूजीलैंड के व्यापार व निर्यात और कृषि मंत्री महामहिम श्री डेमियन ओ’कोनोर के साथ द्विपक्षीय बैठक की।
दोनों पक्षों ने पशुओं की मुंहपका-खुरपका बीमारी से निपटने के लिये द्विपक्षीय सहयोग पर चर्चा की, ताकि भारत और न्यूजीलैंड के पशुपालन के प्रमुख सेक्टर की क्षमता बढ़ाई जा सके। बैठक के दौरान, दोनों पक्षों ने विचार किया कि सम्बंधित क्षेत्रों में दोनों देश एक-दूसरे से बहुत-कुछ सीख सकते हैं। आज की चर्चा से दोनों देशों के बीच द्विपक्षीय सहयोग बढ़ाने में मदद मिलेगी।
एक-दूसरे के पशुपालन सेक्टर में जानकारी और क्षमता निर्माण की दिशा में सहायक सूचनाओं तथा विशेषज्ञता के आदान-प्रदान से दोनों देशों को समान लाभ मिलेगा।
दोनों गणमान्यों ने भारत-न्यूजीलैंड की करीबी और अनोखी मैत्री को और मजबूत बनाने के लिये विभिन्न विचारों पर चर्चा की।
राष्ट्रपति सचिवालय
राष्ट्रपति श्रीमती द्रौपदी मुर्मु 25 से 27 जुलाई तक ओडिशा की यात्रा पर रहेंगी
राष्ट्रपति श्रीमती द्रौपदी मुर्मु 25 से 27 जुलाई, 2023 तक ओडिशा की यात्रा पर रहेंगी।
राष्ट्रपति 25 जुलाई, 2023 की शाम को अटूट-बंधन परिवार द्वारा प्रायोजित चिकित्सा विद्यार्थियों के एक समूह के साथ बातचीत करेंगी और भुवनेश्वर में ओडिशा राजभवन के एक नए भवन खंड की आधारशिला रखेंगी।
राष्ट्रपति 26 जुलाई, 2023 को कटक में उड़ीसा उच्च न्यायालय के 75वें वर्ष के समापन समारोह में सम्मिलित होंगी। राष्ट्रपति उसी दिन कटक के श्री रामचन्द्र भञ्ज चिकित्सा महाविद्यालय और अस्पताल के वार्षिक समारोह को भी संबोधित करेंगी तथा कटक में राष्ट्रीय विधि विश्वविद्यालय ओडिशा के दीक्षांत समारोह में भाग लेंगी।
राष्ट्रपति 27 जुलाई, 2023 को ओडिशा राजभवन में विशेष रूप से कमजोर जनजातीय समूह  के सदस्यों के साथ बातचीत करेंगी। राष्ट्रपति उसी दिन राष्ट्रव्यापी संगोष्ठी और सम्मेलन आयोजित करने के लिए प्रजापिता ब्रह्माकुमारी ईश्वरीय विश्व विद्यालय के इस वर्ष के विषय "सकारात्मक परिवर्तन का वर्ष" का शुभारंभ करेंगी और दसाबतिया, तमांडो, भुवनेश्वर में इसके "लाइटहाउस कॉम्प्लेक्स" की आधारशिला रखेंगी।
प्रधानमंत्री कार्यालय
प्रधानमंत्री ने जापान के प्रधानमंत्री के रूप में नियुक्ति पर श्री योशिहिदे सुगा को बधाई दी
(प्रधानमंत्री श्री नरेन्द्र मोदी ने जापान के प्रधानमंत्री के रूप में नियुक्ति पर महामहिम योशिहिदे सुगा को बधाई दी है।
प्रधानमंत्री ने एक ट्वीट में कहा, "जापान के प्रधानमंत्री के रूप में नियुक्ति पर महामहिम योशिहिदे सुगा को हार्दिक बधाई। आशा करता हूँ कि हमारी विशिष्ट रणनीतिक और वैश्विक साझेदारी को हम संयुक्त रूप से नई ऊंचाइयों पर ले जायेंगे।"
संस्कृति मंत्रालय
कुंभ मेले पर विशेष डाक टिकट को आज जारी किया गया
केंद्रीय रेल और संचार राज्य मंत्री श्री मनोज सिन्हा ने आज कुंभ मेले पर भारतीय डाक विभाग का एक विशेष डाक टिकट जारी किया। इस अवसर पर एक विशेष ‘फस्ट डे कवर’ भी जारी किया गया। इसका मूल्य पांच रुपये है।
इस अवसर पर श्री सिन्हा ने कहा कि कुंभ मेला न सिर्फ भारत का बल्कि पूरी दुनिया का एक प्रमुख आयोजन है। श्री सिन्हा ने कहा कि कुंभ केवल एक धार्मिक और आध्यात्मिक ही नही है, बल्कि यह पूरे विश्व का एक ज्योतिषीय, सांस्कृतिक और खगोलीय आयोजन है। कुंभ को ज्ञान के स्रोत के रूप में भी देखा जाता है।
आर.के.मीणा/एएम/जेके/एनके-170
(Visitor Counter : 436
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 598 वां दिन
भारत में समग्र टीकाकरण कवरेज 213.69 करोड़ से अधिक हुआ
आज शाम 7 बजे तक 15 लाख से अधिक टीके की खुराक दी गई
भारत के कोविड -19 टीकाकरण कवरेज आज 213.69  करोड़ से अधिक हो गया है। आज शाम 7 बजे तक 15 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10414310
|
|
दूसरी खुराक
|
|
10109012
|
|
प्रीकॉशन डोज
|
|
6816394
|
|
एफएलडब्ल्यू
|
|
पहली खुराक
|
|
18435056
|
|
दूसरी खुराक
|
|
17703123
|
|
प्रीकॉशन डोज
|
|
13262739
|
|
आयु वर्ग 12-14 वर्ष
|
|
पहली खुराक
|
|
40480887
|
||
|
दूसरी खुराक
|
|
30514020
|
|
आयु वर्ग 15-18 वर्ष
|
|
पहली खुराक
|
|
61734632
|
|
|
|
दूसरी खुराक
|
|
52492392
|
|
आयु वर्ग 18-44 वर्ष
|
|
पहली खुराक
|
|
560745777
|
|
दूसरी खुराक
|
|
513734456
|
||
|
प्रीकॉशनडोज
|
|
69420035321
|
|
आयु वर्ग 45-59 वर्ष
|
|
पहली खुराक
|
|
203935321
|
|
दूसरी खुराक
|
|
196476752
|
|
प्रीकॉशन डोज
|
|
38049238
|
|
60 वर्ष से अधिक
|
|
पहली खुराक
|
|
127603757
|
|
दूसरी खुराक
|
|
122814043
|
|
प्रीकॉशन डोज
|
|
422577445
|
|
कुल दी गई पहली खुराक
|
|
1023349740
|
|
कुल दी गई दूसरी खुराक
|
|
943843798
|
|
प्रीकॉशन डोज
|
|
169805870
|
|
कुल
|
|
2136999408
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 05 सितंबर, 2022 
|
|
एचसीडब्ल्यू
|
|
पहली खुराक
|
|
21
|
|
दूसरी खुराक
|
|
173
|
|
प्रीकॉशन डोज
|
|
7655
|
|
एफएलडब्ल्यू
|
|
पहली खुराक
|
|
36
|
|
दूसरी खुराक
|
|
293
|
|
प्रीकॉशन डोज
|
|
15280
|
|
आयु वर्ग 12-14 वर्ष
|
|
पहली खुराक
|
|
14533
|
|
दूसरी खुराक
|
|
32187
|
|
आयु वर्ग 15-18 वर्ष
|
|
पहली खुराक
|
|
4960
|
|
|
|
दूसरी खुराक
|
|
15584
|
|
आयु वर्ग 18-44 वर्ष
|
|
पहली खुराक
|
|
16368
|
|
दूसरी खुराक
प्रीकॉशन डोज
|
|
59347
831577
|
|
आयु वर्ग 45-59 वर्ष
|
|
पहली खुराक
|
|
2778
|
|
दूसरी खुराक
प्रीकॉशन डोज
|
|
13265
381058
|
|
60 वर्ष से अधिक
|
|
पहली खुराक
|
|
3045
|
|
दूसरी खुराक
|
|
8725
|
|
प्रीकॉशन डोज
|
|
161353
|
|
कुल दी गई पहली खुराक
|
|
41741
|
|
कुल दी गई दूसरी खुराक
|
|
129574
|
|
प्रीकॉशन डोज
|
|
1396923
|
|
कुल
|
|
1568238
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
श्रम और रोजगार मंत्रालय
श्रम ब्यूरो में विशेष स्वच्छता अभियान 2.0 का सफलतापूर्वक आयोजन किया गया
1094 वर्ग फुट क्षेत्र कचरा व कबाड़ मुक्त कर उपयोग के लिए तैयार किया गया और 3.26 लाख रुपए का राजस्व अर्जित हुआ
श्रम ब्यूरो और इसके क्षेत्रीय कार्यालयों ने लंबित मामलों के निपटान के लिए 2 अक्टूबर, 2022 से 31 अक्टूबर, 2022 तक विशेष स्वच्छता अभियान के दौरान विभिन्न गतिविधियों का आयोजन किया। इस विशेष अभियान के दौरान मुख्य रूप से जो कार्य पूरे किये गए, उनमें लंबित मामलों के निस्तारण, छंटाई करने के लिए पुराने अभिलेखों की पहचान  और स्वच्छता अभियानों पर खास तौर पर ध्यान दिया गया।
विशेष स्वच्छता अभियान 2.0  के तहत कबाड़ में पड़ी पुरानी वस्तुओं का निस्तारण किया गया है। लगभग 1094 वर्ग फुट क्षेत्र को कचरा व कबाड़ मुक्त कर दिया गया है और कबाड़ के निपटान से 3,26,000 रुपये का राजस्व अर्जित हुआ है। श्रम ब्यूरो ने विशेष अभियान 2.0 के दौरान वहां मौजूद कुल 2943 फाइलों की समीक्षा की गई, जिनमें से 2828 फिजिकल फाइलों/अभिलेखों की पहचान छंटाई के लिए की गई है। श्रम ब्यूरो और इसके क्षेत्रीय कार्यालयों द्वारा विशेष अभियान के दौरान नौ स्वच्छता अभियान चलाए गए हैं।
|
|
विशेष अभियान 2.0 के दौरान की तस्वीरें 
|
|
|
|
|
|
|
|
|
|
|
|
|
|
|
|
मंत्रिमण्डल
मंत्रिमंडल ने उपभोक्ता संरक्षण और विधिक माप विद्या पर मॉरीशस के साथ समझौता ज्ञापन को स्वीकृति दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने भारत और मॉरीशस के बीच उपभोक्ता संरक्षण और विधिक माप विद्या के बारे में समझौता ज्ञापन  को अपनी मंजूरी दे दी है।
लाभः
प्रस्तावित एमओयू दोनों देशों के द्विपक्षीय संबंधों के लिए लाभकारी है। इससे उपभोक्ता संरक्षण के क्षेत्र में सहयोग बढ़ाने में मदद मिलेगी और सूचना के आदान-प्रदान करने और दोनों देशों में हुए विकास का पारस्परिक लाभ मिलेगा। समझौता ज्ञापन से उपभोक्ता संरक्षण तथा विधिक माप विद्या के क्षेत्र में समावेशी सतत और मजबूत विकास को प्रोत्साहन मिलेगा जिससे भ्रामक विज्ञापन, टेलीमार्केटिंग, बहु-स्तरीय मार्केटिंग और ई-कॉमर्स जैसी नई चुनौतियों का सामना किया जा सकेगा। समझौता ज्ञापन राष्ट्रीय और अंतर्राष्ट्रीय मानकों की खोज को सुनिश्चित करेगा, जिससे नई चुनौतियों से निपटने में विशेषज्ञता के नए क्षेत्र विकसित होंगे। एमओयू से समय-समय पर सूचना के आदान-प्रदान तथा प्रशिक्षण कार्यक्रम से सुशासन और उपभोक्ता के हित में लड़ने की लाभकारी विशेषज्ञता सुनिश्चित होगी।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 185.21 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 15.55 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,85,21,44,495
|
|
शेष टीके
|
|
15,55,00,726
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 185.21 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.55 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
जल शक्ति मंत्रालय
पुडुचेरी ने स्वच्छता को बढ़ावा देने के लिए पूर्व सैनिकों को शामिल किया
केंद्र शासित प्रदेश पुडुचेरी को पूरी वर्दी में 100 से अधिक पूर्व सैनिकों के साथ-साथ 2500 अन्य लोगों से सक्रिय समर्थन प्राप्त हुआ है, जिन्होंने देश भर में चल रहे 'स्वच्छता ही सेवा' अभियान में भाग लिया और साथ में उन्होंने पर्यटन स्थलों से कचरा साफ किया और हटाया, जैसे नॉनकुप्पम और स्थानीय जल निकायों में स्थित नाव घर से। इंडियन एक्स सर्विसमैन लीग  से जुड़े पूर्व सैनिकों का नेतृत्व उनके अध्यक्ष श्री मोहन ने किया। अन्य गणमान्य व्यक्तियों में अध्यक्ष, ग्रामीण विकास सचिव श्री एम्बलम सेल्वम, मिशन निदेशक  और अन्य लोग शामिल थे। कराईकल जिले में 3000 से अधिक लोगों ने स्वच्छता कार्यक्रम में भाग लिया। यह पहल सफाई, स्वच्छता और जिम्मेदार अपशिष्ट प्रबंधन को बढ़ावा देने के व्यापक लक्ष्यों के अनुरूप है।
प्रतिभागियों ने स्वच्छता का प्रण लिया, जो कि सभी के लिए बेहतर रहने के माहौल को बढ़ावा देने, साफ-सफाई और स्वच्छता प्रयासों में सक्रिय रूप से योगदान देने की उनकी प्रतिबद्धता को दर्शाती है। उन्होंने नोनानकुप्पम क्षेत्र में नाव घरों में जमा कूड़े-कचरे की पहचान की और उन्हें हटाया। स्वच्छता अभियान में सरकारी अधिकारियों सहित विभिन्न क्षेत्रों के प्रतिभागी शामिल थे। पूर्व सैनिकों के साथ साझेदारी स्वच्छता गतिविधियों में स्थानीय समुदायों के साथ उनकी सक्रिय भागीदारी सुनिश्चित करती है, जिससे उनमें स्वच्छता बनाए रखने के प्रति स्वामित्व और जिम्मेदारी की भावना पैदा होती है। क्षेत्रों के रखरखाव के लिए दीर्घकालिक योजनाओं पर विचार-विमर्श करने के लिए उनके साथ सामुदायिक बैठकें भी आयोजित की गईं।
इस तरह के प्रयास जारी रहें, इसको सुनिश्चित करने के लिए, पूर्व सैनिकों ने एक रखरखाव योजना स्थापित की और वे स्थानीय समुदाय के साथ चल रही साफ-सफाई और स्वाथ्यकर कामों में लगे रहे। नियमित निगरानी और समय-समय पर सफाई अभियान नॉनकुप्पम और आसपास के क्षेत्रों में नाव घरों की सफाई बनाए रखने में मदद कर सकते हैं। कुल मिलाकर, यह सहयोगात्मक पहल पुडुचेरी में निवासियों और पर्यटकों दोनों के लाभ के लिए एक स्वच्छ और अधिक आकर्षक वातावरण बनाने की साझा प्रतिबद्धता को दर्शाती है।
सूचना और प्रसारण मंत्रालय
क्षेत्रीय आउटरीच ब्यूरो द्वारा अमृतसर में जलियांवाला बाग त्रासदी के सौ साल पूरे होने के अवसर पर फोटो प्रदर्शनी का आयोजन
जलियांवाला बाग हत्याकांड की शताब्दी पूरी होने के उपलक्ष्य में आयोजित कार्यक्रम के तहत सूचना और प्रसारण मंत्रालय के क्षेत्रीय आउटरीच ब्यूरो, चंडीगढ़ ने 11 से 13 अप्रैल, 2019 तक जलियांवाला बाग में एक तीन दिवसीय फोटो प्रदर्शनी लगाई है। इसे स्वतंत्रता संग्राम के बारे में फोटो प्रदर्शनी का नाम दिया गया है। इसमें जलियांवाला बाग हत्याकांड का वर्णन करने वाले चित्रों, अख़बार की कतरनों और लेखों से उद्धरणों को प्रदर्शित किया गया है। एक फोटो में 13 अप्रैल, 1919 को मारे गए लोगों की याद में एक स्मारक बनाने के लिए इस बाग की भूमि का अधिग्रहण करने के लिए लोगों से दान देने की अपील करते हुए महात्मा गांधी और अन्य लोगों को दर्शाया गया है। इस प्रदर्शनी में 1857 में भारत के पहले स्वतंत्रता संग्राम से लेकर स्वतंत्रता हासिल करने तक की विभिन्न घटनाओं को प्रदर्शित किया गया है। एनआरआई सहित इस प्रदर्शनी को देखने वाले लोगों का मत है कि ऐसी प्रदर्शनी न केवल ऐतिहासिक ज्ञान को बढ़ाती हैं बल्कि आगंतुकों को उस काल में भी ले जाती हैं।
प्रदर्शनी के साथ-साथ भारत के स्वतंत्रता संग्राम और जलियांवाला बाग के बारे में फिल्म्स डिवीजन और दूरदर्शन द्वारा बनाई गई लघु फिल्मों का भी जनता के लिए प्रदर्शन किया जा रहा है।
मंत्रिमण्डल
केन्द्रीय मंत्रिमंडल ने भारतीय प्रतिभूति और विनिमय बोर्ड तथा कनाडा के मैनिटोबा सेक्योरिटीज़ कमीशन के बीच द्विपक्षीय समझौता-ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने भारतीय प्रतिभूति और विनिमय बोर्ड तथा कनाडा के मैनिटोबा सेक्योरिटीज़ कमीशन के बीच द्विपक्षीय समझौता-ज्ञापन पर हस्ताक्षर किये जाने को मंजूरी दे दी है।
लाभः
• समझौता-ज्ञान, अन्य बातों के साथ, प्रतिभूति नियमन के क्षेत्र में सीमा-पार सहयोग के लिये औपचारिक आधार प्रदान करेगा, जिससे पारस्परिक सहायता की सुविधा होगी, निरीक्षण कार्यकलापों के कारगर प्रदर्शन में योगदान होगा, तकनीकी क्षेत्रीय ज्ञान उपलब्ध कराने में मदद होगी और प्रतिभूति बाजारों के नियमन तथा कानूनों के कारगर क्रियान्वयन की क्षमता बढ़ेगी।
• इस समझौता-ज्ञापन से मैनिटोबा के निवेशक सेबी के साथ एफपीआई के रूप में पंजीकरण के लिये पात्र हो जायेंगे।
प्रभावः
कनाडा के मैनिटोबा प्रांत में स्थित संस्थाएं सेबी के साथ फ़ॉरेन पोर्टफोलियो इनवेस्टर  के रूप में पंजीकरण कराना चाहती हैं, जिसके लिये पूर्व-निर्धारित शर्तों में से एक शर्त यह है कि विदेश/विदेशी प्रांत के प्रतिभूति बाजार नियामक को इंटरनेशनल ऑर्गनाइजेशन ऑफ सेक्योरिटीज कमीशन के बहुपक्षीय समझौता-ज्ञापन  का हस्ताक्षरकर्ता होना चाहिये। साथ ही सेबी के साथ एफपीआई के रूप में मैनिटोबा की संस्थाओं के लिये एक द्विपक्षीय समझौता-ज्ञापन पर हस्ताक्षर करना भी जरूरी है; तभी उन्हें अनुमति मिलेगी। मैनिटोबा के लगभग बीस एफपीआई हैं, जिनके ग्राहकों की परिसम्पत्तियों की कुल बाजार कीमत 2,665 करोड़ रुपये है। समझौता-ज्ञापन पर हस्ताक्षर हो जाने से ये सभी एफपीआई लाभान्वित होंगे तथा भारतीय बाजारों में लगातार निवेश करते रहने के पात्र हो जायेंगे।
प्रधानमंत्री कार्यालय
रोजगार मेला के तहत, प्रधानमंत्री 28 अगस्त को विभिन्न सरकारी विभागों एवं संगठनों में नवनियुक्त कर्मियों को 51,000 से अधिक नियुक्ति पत्र वितरित करेंगे
रोजगार मेला रोजगार सृजन को सर्वोच्च प्राथमिकता देने की प्रधानमंत्री की प्रतिबद्धता को पूरा करने की दिशा में एक कदम है
नवनियुक्त कर्मी ऑनलाइन मॉड्यूल ‘कर्मयोगी प्रारंभ’ के माध्यम से खुद को प्रशिक्षित भी करेंगे
प्रधानमंत्री श्री नरेन्द्र मोदी 28 अगस्त, 2023 को सुबह 10:30 बजे वीडियो कॉन्फ्रेंसिंग के माध्यम से नवनियुक्त कर्मियों को 51,000 से अधिक नियुक्ति पत्र वितरित करेंगे। इस अवसर पर प्रधानमंत्री नवनियुक्त कर्मियों को संबोधित भी करेंगे।
यह रोजगार मेला देशभर में 45 स्थानों पर आयोजित किया जाएगा। इस रोजगार मेला कार्यक्रम के माध्यम से, गृह मंत्रालय विभिन्न केन्द्रीय सशस्त्र पुलिस बलों  जैसे केन्द्रीय रिजर्व पुलिस बल , सीमा सुरक्षा बल , सशस्त्र सीमा बल , असम राइफल्स, केन्द्रीय औद्योगिक सुरक्षा बल , भारत तिब्बत सीमा पुलिस  और नारकोटिक्स कंट्रोल ब्यूरो  के साथ-साथ दिल्ली पुलिसमें कर्मियों की भर्तियां कर रहा है।देशभर से चुने गए नए कर्मी गृह मंत्रालय के तहत विभिन्न संगठनों में कांस्टेबल , सब-इंस्पेक्टर  और गैर-जनरल ड्यूटी कैडर पदों जैसे विभिन्न श्रेणी के पदों पर योगदान करेंगे।
सीएपीएफ के साथ-साथ दिल्ली पुलिस को मजबूत करने से इन बलों को आंतरिक सुरक्षा में सहायता करने, आतंकवाद का मुकाबला करने, उग्रवाद से निपटने, वामपंथी उग्रवाद विरोधी कार्रवाई और देश की सीमाओं की रक्षा करने जैसी अपनी बहुआयामी भूमिकाओं को अधिक प्रभावी ढंग से निभाने में मदद मिलेगी।
रोजगार मेला रोजगार सृजन को सर्वोच्च प्राथमिकता देने की प्रधानमंत्री की प्रतिबद्धता को पूरा करने की दिशा में एक कदम है। उम्मीद है कि रोजगार मेला रोजगार सृजनकी कवायद को आगे बढ़ाने में एक उत्प्रेरक के रूप में कार्य करेगा और युवाओं को अपना सशक्तिकरण व राष्ट्रीय विकास में भागीदारी करने के लिए सार्थक अवसर प्रदान करेगा।
नवनियुक्त कर्मियों को आईजीओटी कर्मयोगी पोर्टल पर एक ऑनलाइन मॉड्यूल ‘कर्मयोगी प्रारंभ’ के माध्यम से खुद को प्रशिक्षित करने का अवसर भी मिल रहा है, जहां ‘कहीं भी किसी भी उपकरण’ कोसीखने के प्रारूप के लिए 673 से अधिक ई-लर्निंग पाठ्यक्रम उपलब्ध कराए गए हैं।
सड़क परिवहन एवं राजमार्ग मंत्रालय
श्री नितिन गडकरी ने जम्मू एवं कश्मीर के उपराज्यपाल श्री मनोज सिन्हा के साथ जेड-मोड़ सुरंग का निरीक्षण किया
केन्द्रीय सड़क परिवहन एवं राजमार्ग मंत्री श्री नितिन गडकरी ने आज जम्मू एवं कश्मीर के उपराज्यपाल श्री मनोज सिन्हा और सड़क परिवहन एवं राजमार्ग से संबंधित संसदीय सलाहकार समिति के सदस्यों की उपस्थिति में श्रीनगर-लेह राजमार्ग  पर स्थित भू-रणनीतिक रूप से महत्वपूर्ण जेड-मोड़ सुरंग का निरीक्षण किया। ।
जम्मू एवं कश्मीर में 25 हजार करोड़ रुपये की लागत से 19 सुरंगों का निर्माण किया जा रहा है। इसके तहत 2680 करोड़ रुपये की लागत से 6.5 किलोमीटर लंबी जेड-मोड़ सुरंग व पहुंच मार्ग का निर्माण कार्य प्रगति पर है। दो-लेन वाली यह सड़क सुरंग कश्मीर के गांदरबल जिले में गगनगीर और सोनमर्ग के बीच स्थित पर्वतीय ग्लेशियर, थजीवास ग्लेशियर के नीचे बनाई जा रही है।
जेड-मोड़ सुरंग परियोजना के तहत, कुल 10.8 मीटर लंबाई वाली एक मुख्य सुरंग, कुल 7.5 मीटर लंबाई वाली संशोधित घोड़े के नाल के आकार वाली एस्केप टनल, कुल 8.3 मीटर लंबाई वाली डी-आकार वाली वेंटिलेशन टनल, कुल 110 मीटर व 270 मीटर लंबाई वाली दो बड़ी पुलिया और कुल 30 मीटर लंबाई वाली एक छोटी पुलिया का निर्माण प्रस्तावित है। अब तक जेड मोड़ सुरंग का 75 प्रतिशत निर्माण कार्य पूरा हो चुका है। दिसंबर 2023 तक इस सुरंग को राष्ट्र को समर्पित करने का लक्ष्य रखा गया है।
जेड-मोड़ सुरंग में कुशल यातायात प्रबंधन प्रणाली को स्थापित किया गया है जिससे यातायात को नियंत्रित करने में आसानी होगी। इसके साथ ही समर्पित एस्केप टनल के जरिए यातायात को सुविधाजनक बनाया जाएगा। जेड-मोड़ सुरंग पर्यटक शहर सोनमर्ग को हर मौसम में कनेक्टिविटी प्रदान करेगी। इस परियोजना के निर्माण कार्य के दौरान उत्पन्न होने वाले मलबे का उपयोग रास्ते के किनारे उपयोगी सुविधाओं के निर्माण और इलाके के विकास के लिए किया गया है।
जेड-मोड़ सुरंग का इलाका रणनीतिक रूप से महत्वपूर्ण है क्योंकि इसके निर्माण से श्रीनगर और कारगिल के बीच निर्बाध संपर्क सुनिश्चित होगा और श्रीनगर एवं लेह के बीच की यात्रा में लगने वाले समय में भी काफी कमी आएगी। यह सुरंग इस पूरे इलाके में सामाजिक एवं आर्थिक विकास को बढ़ावा देगी। थजीवास ग्लेशियर और सिंध नदी में व्हाइटवाटर राफ्टिंग जैसी गतिविधियों सहित सोनमर्ग में पर्यटन को बढ़ावा दिया जाएगा।
मंत्रिमण्डल
मंत्रिमंडल ने आत्मनिर्भर भारत रोजगार योजना  को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने आत्मनिर्भर भारत पैकेज 3.0 के तहत कोविड रिकवरी फेज में औपचारिक क्षेत्र में रोजगार को बढ़ावा देने और नए रोजगार अवसरों को प्रोत्साहित किए जाने को मंजूरी दी है।
मंत्रिमंडल ने मौजूदा वित्तीय वर्ष के लिए 1,584 करोड़ रुपये की धनराशि और पूरी योजना अवधि 2020-2023 के लिए 22,810 करोड़ रुपये के व्यय को अनुमति दी है।
इस योजना की प्रमुख विशेषताएं इस प्रकार हैं:
- भारत सरकार 1 अक्टूबर, 2020 को या उसके बाद और 30 जून, 2021 तक शामिल सभी नए कर्मचारियों को दो वर्ष की अवधि के लिए सब्सिडी प्रदान करेगी।
- जिन रोजगार प्रदाता संगठनों में 1000 कर्मचारी हैं वहां केन्द्र सरकार दो वर्ष की अवधि के लिए 12 प्रतिशत कर्मचारी योगदान और 12 प्रतिशत नियोक्ता योगदान  वेतन भत्तों का 24 प्रतिशत ईपीएफ में योगदान देगी।
- जिन रोजगार प्रदाता संगठनों में 1000 से अधिक कर्मचारी हैं वहां केन्द्र सरकार नए कर्मचारियों के संदर्भ में दो वर्ष की अवधि के लिए ईपीएफ में केवल 12 प्रतिशत कर्मचारी योगदान देगी।
- कोई कर्मचारी जिसका मासिक वेतन 15,000 रुपये से कम है और वह किसी ऐसे संस्थान में काम नहीं कर रहा था जो 1 अक्टूबर, 2020 से पहले कर्मचारी भविष्य निधि संगठन  से पंजीकृत था और उसके पास इस अवधि से पहले यूनिवर्सल एकाउंट नंबर या ईपीएफ सदस्य खाता नंबर नहीं था, वह इस योजना के लिए पात्र होगा।
- कोई भी ईपीएफ सदस्य जिसके पास यूनिवर्सल एकाउंट नंबर है और उसका मासिक वेतन 15,000 रुपये से कम है और यदि उसने कोविड महामारी के दौरान 01.03.2020 से 30.09.2020 की अवधि में अपनी नौकरी छोड़ दी और उसे ईपीएफ के दायरे में आने वाले किसी रोजगार प्रदाता संस्थान में 30.09.2020 तक रोजगार नहीं मिला है, वह भी इस योजना का लाभ लेने के लिए पात्र है।
- सदस्यों के आधार संख्या से जुड़े खाते में ईपीएफओ इलेक्ट्रॉनिक तरीके से इस योगदान का भुगतान करेगा।
- इस योजना के लिए ईपीएफओ एक सॉफ्टवेयर को विकसित करेगा और एक पारदर्शी एवं जवाबदेह प्रक्रिया भी अपनाई जाएगी।
- ईपीएफओ यह सुनिश्चित करने के लिए एक उपयुक्त तरीका अपनाएगा कि एबीआरवाई और ईपीएफओ द्वारा लागू की गई किसी अन्य योजना के लाभ आपस में परस्पर व्याप्त  नहीं हुए हैं।
संस्कृति मंत्रालय
राजपथ पर गणतंत्र दिवस 2022 की परेड में वंदे भारतम नृत्य उत्सव प्रतियोगिता के विजेता दर्शकों के मन को मोहने के लिए तैयार हैं
भव्य प्रदर्शन के लिए पूर्व अभ्यास अब अपनी पूरी गति में
26 जनवरी को नई दिल्ली स्थित राजपथ पर होने वाले गणतंत्र दिवस 2022 के परेड में वंदे भारतम नृत्य उत्सव के भव्य समापन  के विजेता अपनी कला से दर्शकों के मन को मोहने के लिए तैयार हैं। नई दिल्ली स्थित राजपथ और इंदिरा गांधी इंडोर स्टेडियम में भव्य प्रदर्शन के लिए पूरे उत्साह से इसका पूर्व अभ्यास किया जा रहा है।
चार प्रसिद्ध कोरियोग्राफर  इन विजेताओं को प्रशिक्षित कर रहे हैं। इनमें श्रीमती मैत्रैयी पहाड़ी, श्रीमती तेजस्विनी साठे और श्री संतोष नायर के साथ कथक नृत्यांगना श्रीमती रानी खानम हैं। ये सभी अलग-अलग राज्यों से आई 36 टीमों को प्रशिक्षण दे रहे हैं।
संस्कृति मंत्रालय ने एक चार स्तरीय वंदे भारतम- नृत्य उत्सव प्रतियोगिता के जरिए 480 कलाकारों का चयन किया है। आजादी का अमृत महोत्सव के तहत वंदे भारतम- नृत्य उत्सव के ग्रैंड फिनाले का आयोजन 19 दिसंबर, 2021 को नई दिल्ली में किया गया था।
वंदे भारतम प्रतियोगिता की शुरुआत 17 नवंबर को जिला स्तर पर की गई थी और इसमें 323 समूहों में 3,870 से अधिक प्रतिभागियों ने हिस्सा लिया। जिला स्तर पर स्क्रीनिंग में पास होने वाले प्रतिभागियों ने 30 नवंबर, 2021 से राज्य स्तरीय प्रतियोगिता में भाग लिया। इसके बाद राज्य स्तरीय प्रतियोगिता के लिए 4 दिसंबर, 2021 तक यानी 5 दिनों की अवधि में 20 से अधिक वर्चुअल कार्यक्रम आयोजित किए गए।
वहीं, क्षेत्रीय स्तर की प्रतियोगिता के लिए 200 से अधिक टीमों के 2,400 से अधिक प्रतिभागियों का चयन किया गया था। क्षेत्रीय फाइनल मुकाबले का आयोजन 9 से 12 दिसंबर तक कोलकाता, मुंबई, बेंगलुरु और दिल्ली में किया गया। इनमें 104 समूहों ने एक सम्मानित निर्णायक मंडल के सामने अपने नृत्य कौशल का प्रदर्शन किया और प्रशंसकों की तारीफें बटोरीं। इस प्रतियोगिता में हिस्सा लेने वाले समूहों ने शास्त्रीय, लोक, जनजातीय और फ्यूजन  जैसी विभिन्न नृत्य श्रेणियों में अपने नृत्य कौशल का विशेष रूप से प्रदर्शन किया। अब गणतंत्र दिवस के अवसर पर व्यक्तिगत नृत्य रूपों की पहचान कायम रखते हुए एक भारत श्रेष्ठ भारत की सच्ची भावना के साथ सभी समूह एकजुट होकर अपने नृत्य का प्रदर्शन करेंगे।
सभी 4 जोनों के इन 104 समूहों में से 949 नर्तकियों की 73 टीमों ने ग्रैंड फिनाले में अपनी जगह बनाई थी। इसका आयोजन दिल्ली स्थित जवाहरलाल नेहरू स्टेडियम सभागार में 19 दिसंबर को हुआ था। ग्रैंड फिनाले में शीर्ष 480 नर्तकियों को विजेता घोषित किया गया था। अब वे 26 जनवरी, 2022 को नई दिल्ली के राजपथ पर होने वाली गणतंत्र दिवस परेड में अपनी प्रस्तुति देंगे।
यह पहला अवसर है, जब जनभागीदारी बढ़ाने के उद्देश्य से एक अखिल भारतीय नृत्य प्रतियोगिता के जरिए राजपथ पर होने वाले गणतंत्र दिवस प्रदर्शन के लिए टीमों का चयन किया गया है।